|  |  |
| --- | --- |
| **Klasse 1 Følskue incl. microchipning**   1. Hoppeføl 2. Hingsteføl | DKK 300,- |
| **Klasse 2 Plagskue**   1. 1-års hopper 2. 1-års hingste 3. 2-års hopper 4. 2-års vallakker | DKK 300,- |
| **Klasse 3 Hoppekåring**   1. 3-års hopper 2. 4-års hopper 3. 5-års og ældre hopper | DKK 900,- |
| **Klasse 4 Bedømmelse af hopper til indkrydsning**  3-års og ældre ukårede hopper, der ønskes godkendt til indkrydsning | DKK 900,- |
| **Klasse 5 Vallakkåring**  3-års og ældre vallakker til eksteriørbedømmelse | DKK 500,- |
| **Klasse 6 Afkomsfremstilling hoppe**   1. Hoppefamilie 2. Afkomssamling 1 3. Afkomssamling 2 4. Afkomssamling 3 | DKK 900,- |
| **Klasse 7 Afkomsfremstilling hingst**   1. Lille afkomssamling 2. Stor afkomssamling | DKK 900,- |
| **Tilvalg af løsspringning for hopper og vallakker til kåring** | DKK 200,- |
| **Boks incl. strøelse excl. udmugning** pr. dag | DKK 300,- |
| **Ankomst dagen før** | DKK 250,- |
| **Ekstraregning hvis boksen ikke udmuges efter brug** | DKK 250,- |
| **DNA** | DKK 420,- |
| **Fremsendelse af papirkatalog** | DKK 75,- |
| **Efteranmeldelse** senest 24.07 | DKK 300,- |
| **Efteranmeldelse** efter henholdsvis 24.07 | Dobbelt gebyr |

**Generelle bestemmelser**

1. Arrangementet i Jylland afholdes på Randers Sportsrideklub, Lykkeshøjvej 8, 8960 Randers SØ
2. Anmeldelse kan kun ske elektronisk eller skrifteligt på Knabstrupperforeningen for Danmarks blanket, som findes på hjemmesiden.

Har man ikke adgang til computer, kan der rettes henvendelse til kåringskoordinatoren for fremsendelse af anmeldelsesblanket pr. brev. Husk at hele blanketten skal udfyldes, og at der kun må anføres én hest pr. blanket.

1. Sidste frist for rettidig tilmelding, hvor anmeldelse skal være kåringskoordinator Ena Sparre, Vestergårdsvej 75, 8472 Sporup i hænde, er:

***Onsdag den 1. juli 2020***

Elektronisk sendes anmeldelsen til [knabstrupperforeningen@gmail.com](mailto:knabstrupperforeningen@gmail.com)

1. Når anmeldelsen modtages, fremsender kassereren en faktura til udstilleren. Af opkrævningen fremgår beløb samt betalingsfrist. Betalingen skal ske via foreningens konto i Klim Sparekasse reg.nr. 9135 konto nr. 0000136395, MobilePay eller PayPal. Angiv venligst tydelig identifikation på betalingen. Spørgsmål vedrørende betaling skal rettes til Knabstrupperforeningen for Danmarks kasserer Tina Brodersen [kassererknabstrupperforeningen@gmail.com](mailto:kassererknabstrupperforeningen@gmail.com)
2. Eftertilmeldinger modtages kun i det omfang tidsplanen tillader og mod betaling af ekstragebyr DKK 300,- pr. hest og skal være foreningen i hænde senest 8 dage før arrangementet. Efteranmeldelse herefter modtages kun i meget begrænset omfang og mod dobbelt indskud, dog minimum DKK 300,-. Betaling senere end den af kassereren angivne betalingsfrist medfører ligeledes efteranmeldelsesgebyr. Ved efteranmeldelse kan optagelse i katalog eller mulighed for opstaldning ikke påregnes.
3. Tilbagebetaling af gebyr ved framelding kun mod forevisning af dyrlægeerklæring; Knabstrupperforeningen for Danmark påregner sig et ekspeditionsgebyr på kr. 300,-.
4. Opstaldningspris:

Boks kr. 300,-/dag incl. strøelse og excl. udmugning

Der er mulighed for ankomst aftenen før – dette sker mod betaling af et ekstragebyr på DKK 250,-, og ønske om ankomst dagen før skal angives på anmeldelsesblanketten.

Efter brug skal boksene muges ud og tømmes for gødning og våd strøelse. Hvis man forlader boksen i ikke (tilfredsstillende) udmuget stand, vil man modtage en ekstraregning på DKK 250,-

Foreningen garanterer ikke, at boksene er bundudmugede inden skuet; men de en naturligvis opstrøede med ren strøelse.

1. Kun aktive medlemmer af Knabstrupperforeningen for Danmark kan fremstille hest til skuet.
2. Kun den registrerede ejer har ret til at fremstille hesten til Knabstrupperforeningen for Danmarks skuer. I tilfælde af at en låner/lejer af hesten ønsker at fremstille den, skal dokumentation for brugsretten fremsendes eksempelvis i form af en kontrakt med registreret ejers signatur.
3. Hestens originale papirer skal ikke vedlægges anmeldelsen, men livsnummer *skal* anføres på anmeldelsesblanketten. For heste med papirer, der *ikke* er udstedt af SEGES gælder, at hesten før tilmelding *skal* være oprettet på SEGES’ database (påregn 14 dages ekspeditionstid). Hestens originale pas *skal* medbringes og afleveres om morgenen på skuedagen.
4. Evt. dyrlægeerklæringer m.v. skal fremsendes sammen med anmeldelsen.
5. Evt. fremstillingsberettigelse af heste med arvelige lidelser og defekter samt medfødte misdannelser og mangler skal inden tilmeldingen være afgjort af KNNs Avlsledelse og Bestyrelse.
6. For heste kan frit vælges mellem standarden for sportsridetype og den klassiske ridetype. Er man i tvivl om, hvilken standard hesten bør bedømmes efter, kan ”rådgivning ønskes” afkrydses.
7. Klasse 4 ”Bedømmelse af hopper til indkrydsning” er en mulighed for at få en ikke kåret hoppe fra indkrydsningslisten godkendt til indkrydsning såfremt hoppen ikke har mulighed for at blive bedømt i eget forbund.
8. Det er muligt at tilmelde hopper og vallakker til kåring til frivillig løsspringning. Resultatet anføres efter kåringsbeskrivelsen. Såfremt man ønsker at få sin hoppe/vallak løssprunget, afkrydses dette på anmeldelsesbalanketten, og kassereren opkræver et ekstra gebyr på DKK 200,- for de tilmeldte dyr.
9. DNA-testning af hopper til kåring eller bedømmelse til indkrydsning (klasse 3 & 4) er obligatorisk. Såfremt hoppen ikke allerede er DNA-testet og dette fremgår af SEGES’ database, vil hårprøve blive udtaget på kåringspladsen og gebyr for DNA-test opkrævet via kåringsfakturaen. Det er muligt at få DNA-testet heste tilmeldte andre klasser, såfremt ønske herom anføres på anmeldelsesblanketten.
10. Skuet er mærkeplads for SEGES, og inkluderet i gebyret for klasse 1, følskue er gratis mærkning med microchip på skuet. Det påhviler udstiller selv at medbringe relevante dokumenter på dagen. Det er foreningen uvekommende, hvis føllet ikke mærkes på dagen, og der ville ikke blive givet refusion i anmeldelsesgebyret, ligesom det ikke kan komme på tale, at foreningen efterfølgende gøres økonomisk ansvarlig for manglende mærkning.
11. Der udsendes *ikke* katalog med posten; men information sendes elektronisk via mail. Såfremt en udstiller ønsker katalog tilsendt via postvæsenet anføres dette på anmeldelsesblanketten og kassereren opkræver et porto- og administrationsgebyr fra udstilleren.
12. Ejer/udstiller af hesten står anført i kataloget med fuldt navn og adresse. Data, der som følge af anmeldelse til dette arrangement, registreres om hesten og dennes ejer kan frit benyttes af Knabstrupperforeningen for Danmark (KNN) og SEGES|Heste (LU), og disse data kan ikke efterfølgende kræves slettet.
13. Bestyrelsen forbeholder sig ret til ændringer og evt. aflysning af arrangement ved for få tilmeldinger.
14. Deltagelse i Knabstrupperforeningen for Danmarks skue sker på eget ansvar og risiko, og foreningen kan ikke gøres ansvarlig for tab, overlast eller skader, hverken direkte eller indirekte, som følge af eller tilfældigt opstået i forbindelse med arrangementet. Evt. skader som hesten måtte påføre 3. part er Knabstrupperforeningen for Danmark uvedkommende; men vi opfordrer hesteejer/-udstiller/fremviser/rytter til at have de fornødne forsikringer i orden.
15. På grund af Coronasituationen, vil der være særforanstaltninger ved årets skuer – disse SKAL respekteres, og udstiller skriver under på, at man til enhver tid vil følge foreningens henvisninger og retningslinjer i den forbindelse. Skuet er IKKE åbent for tilskuere, og der må max. være 2 personer pr. præsenteret hest til stede – disse personer skal nævnes ved navn på anmeldelsesblanketten. Evt. lempelser af Myndighedernes retningslinjer og den deraf følgende konsekvens for udstillerne vil løbende blive evalueret og meddelt.